„Бриджит Джоунс: Бебе на хоризонта”: Шампанско без сълзи на финала | EVA.bg\nРуни Мара на 36\n15 години по-късно, 15 килограма по-малко, с 15 корекции на лицето по-различна. Рене Зелуегър за трети пореден път е Бриджит Джоунс и този път получи хепи енда, който заслужаваше. Комедията на Шарън Макгуайър е в кината от днес. Само за фенове\nИрина Иванова 16 September 2016\nИзминаха точно 15 години от премиерата на „Дневникът на Бриджит Джоунс” (2001) – комедията, която постави огледало пред жените от цял свят и ги накара да се разсмеят на собственото си отражение. Нека не четат кльощави зли кариеристки, на които никога не им се е случвало да се спъват и да падат, да търсят и да не намират, да губят и да забравят, да носят неподходящо бельо на любовна среща, неподходящ тоалет на купон и въобще да сеят хаос около себе си. Нали това е Бриджит Джоунс – генератор на хаос. А хаосът винаги е бил по-забавен от реда.\nПрез 2001 г. филмът с бюджет 25 милиона долара донесе на създателите си почти 72 милиона и превърна Рене Зелуегър в една от топактрисите на Холивуд. За ролята си на Бриджит 31-годишната тогава Рене бе номинирана за „Оскар” и макар че получи статуетката чак две години по-късно – за поддържащата си роля в „Студената планина” - Рене си остана Бриджит Джоунс и никоя друга.\nВторият филм – „Бриджит Джоунс: На ръба на разума” далеч нямаше чак такъв грандиозен успех и вероятно по тази причина продуцентите „замразиха” всякакви планове за продължения. До миналата година, когато Рене Зелуегър предизвика скандал с появата си на събитие с променено до неузнаваемост лице. Тя отрича да си е правила пластични операции, разбира се, но според водещия пластичен хирург в България д-р Ильо Стоянов актрисата е преминала през около пет или шест интервенции със сложни имена (добре, не са 15, както бях написала по-горе). Продуцентите яхнаха вълната на скандала и така бързо-бързо се стигна до филма, за който си говорим сега и който за кратко ще наричаме „Бриджит Джоунс 3”.\nКакво ново при Бриджит? Ами тя вече е на 43, разделила се е с Марк Дарси (Колин Фърт), отслабнала е завинаги, работи като продуцент на телевизионно новинарско предаване, ходи на фитнес като луда и няма гадже. Има ято приятели, които до един отлитат към топлите страни или кой където си има работа и я оставят сама на рождения й ден. После обаче, в течение на филма, божията благодат буквално се изсипва върху Бриджит, заваляват мъже, нещата се объркват страшно и хаосът отново завладява света й... чак докато се стигне до хепи енда, който – съгласни сте, нали? – тя заслужава, защото е готина и женствена, и има чувство за самоирония.\nСценарият е находчив и остроумен, филмът е динамичен, актьорите са... английски актьори, а английският актьор, както е известно, не е просто актьор, това е категория. Патрик Демпси („Анатомията на Грей”) в ролята на Джак, новата звезда на хоризонта на Бриджит – богат, известен, възпитан и прочие - е единственият американец в компанията.\nЗащо английският актьор е категория човек може лесно да разбере като гледа какво правят в този „малък” филм Колин Фърт като Дарси и Ема Томпсън в ролята на гинеколожката на Бриджит. Фърт не прави нищо друго, освен че... носи костюм така сякаш Господ в него го е създал и говори умопомрачителен британски английски. Създава персонаж само с помощта на костюмите си и на очарователната си вдървеност, която кара въпросните костюми да изглежда по-живи от самия него. Ема Томпсън пък – британската Мерил Стрийп, както я наричам – има пет появявания за по няколко минути в целия филм, но са толкова ударни и висококаратови тези нейни моменти, че се превръщат в нещо като бижуто на филма, придават му класа и характер.\nТа това е „Бриджит Джоунс: Бебе на хоризонта” – актьори, гегове и смешки. Също така динамичен диалог и добре зададено темпо на развитие на сюжета. Основната роля на камерата в този случай е да показва Зелуегър, Фърт и Демпси от най-добрия ъгъл и във възможно най-добрата светлина, но все пак без да се търси някакъв блясък, без допълнителни "подмладяващи" ефекти и без какъвто и да било опит да се „изтрият” изминалите 15 години. Между другото точно тези 15 години, които делят „Бриджит Джоунс 3” от първия „Дневникът на Бриджит Джоунс” са скритият играч в новия филм. Всичко – от начина на снимане през цветовете, диалога и музиката – е съобразено с тези 15 години. Филмът определено е предназначен за старите фенове на Бриджит. Би било интересно да се чуе мнението на човек, който не познава героинята и нейните истерии, депресии, любовни несполуки и приключения. Според мен нито ще се забавлява, нито ще се трогнае. Аз обаче и се забавлявах, и се трогнах - точно както се очакваше от мен. Не беше незабравимо, но беше много, много приятно. Липсваше само Хю Грант, макар че духом и той присъстваше във филма, ще видите как.\nС бебе в едната ръка, чаша шампанско в другата и с мъж до себе си, Бриджит Джоунс вече не е самотница, както сама се изразява. Наздраве за това!\n"Бриджит Джоунс: Бебе на хоризонта"


slava.bg - Етикет - Принцеса Шарлот\nЕтикет: Принцеса Шарлот\nПринцеса Шарлот и принц Луи носят дрехи втора ръка\nДукесата на Кеймбридж Катрин отдавна е известна със своята "пестеливост", като често носи дрехи, които вече е показвала. Сега изглежда, че прилага същата разумна мярка в обличането на трите си деца, пише The Telegraph. В две снимки, пуснати от двореца Кенсингтън, за да...\nПринцеса Шарлот е мини копие на Даяна Спенсър\nПонеделник беше първият ден от детската градина на принцеса Шарлот, а за случая Дворецът Кенсингтън сподели две нови снимки на кралското дете в големия си ден. С цялото си очарование в червеното си палто, розов шал и червени обувки, най-младата кралска особа позира за кейсингтънския...\nПринцеса Шарлот тръгна на детска градина с усмивка\nДъщерята на принц Уилям и съпругата му Кейт – принцеса Шарлот вече посещава детска градина. Тя е частна и е в близост до двореца Кенсингтън в Лондон, съобщава Ройтерс. Личи си, че 2-годишната Шарлот е усмихната от снимка, направена от майка ѝ, която чака и своя трети наследник....\nМалката дъщеричка на принц Уилям и Кейт Мидълтън – принцеса Шарлот, ще тръгне на детска градина през януари. Двамата са решили да изпратят малкото си момиченце на градина – нещо, което много от членовете на кралската фамилия не правят. За сметка на това пък Уилям е ходил и...\nПринцеса Шарлот – второто дете на принц Уилям и съпругата му Кейт, беше кръстена в църквата „Света Мария Магдалена“ в Сандрингам, Източна Англия, съобщи Ройтерс. Това бе първата публична поява на цялото семейство от раждането на бебето през май. В района на църквата...\nЕто как ще изглеждат паметните монети за кръщенето на принцеса Шарлот\nКралският монетен двор ще изсече паметни монети с номинал 5 британски лири (7,86 щатски долара) за кръщенето на принцеса Шарлот, дъщеря на херцогинята на Кембридж Катрин и съпруга й принц Уилям, съобщиха британските медии. Дизайнът на монетата вече е одобрен от кралица Елизабет...


:: Info.Mitnica.com :: Бизнесът трябва да се запознае внимателно с промените в данъчното законодателство - Интервю\nБизнесът трябва да се запознае внимателно с промените в данъчното законодателство\nдобавено: 16.01.2007 г.\nИнтервю с Росен Иванов, Директор на Дирекция "Данъчна и осигурителна методология", НАП\nГ-н Иванов, кои са новите моменти в Закона за ДДС от гледна точка на работата на фирмите в ЕС?\nНовите моменти в Закона за ДДС, който влезе в сила в деня на присъединяването на България към ЕС, не са малко. Най-съществените промени са свързани с това, че отпадат границите между държавите-членки и е налице свободно движение на стоки между тях. В тази връзка бизнесът трябва да има предвид, че при движението на стоките вече няма митнически контрол, митнически декларации и други формалности. Досегашните режими "внос" и "износ" се заменят с две нови понятия, с които всички ние ще трябва да свикваме – "вътрешнообщностно придобиване", в случая, когато една стока влиза в България от територията на друга държава-членка, и "вътрешнообщностна доставка", когато стока от България се изпраща в друга държава-членка. В тези случаи, пак казвам, няма митнически и граничен контрол, нито декларации. Просто компаниите издават съответните фактури и ги включват в своите дневници и отчети. Това, което бих посъветвал бизнеса, е ако извършва търговия с други държави-членки, добре да се запозне със Закона за ДДС, тъй като в тези два нови общи режима са допуснати някои изключения и ако компанията попада в някое от тях, трябва да го има предвид.\nКогато една компания получава стока от друга държава-членка на ЕС, за нея възниква вътрешнообщностно придобиване. Българската компания е длъжна да самоначисли ДДС върху това вътрешнообщностно придобиване. Това става със специален протокол, чиито реквизити се съдържат в закона и в правилника за неговото прилагане. А дали за така самоначисления ДДС компанията ще има право на данъчен кредит, зависи от общите условия, т.е. от това дали го използва след това за извършване на облагаеми доставки и т.н.\nKогато българска компания изпраща стоки за друга държава-членка на ЕС, за нея е налице вътрешнообщностна доставка. В този случай тя издава фактура, в която не начислява ДДС, или по-скоро начислява ДДС с нулева ставка. В този случай българската компания ползва данъчен кредит за всичко, свързано с тази вътрешнообщностна доставка – за самото закупуване на стоката, за транспорта и т.н.\nВ случай на авансово плащане на стоката, която се доставя, в какъв срок трябва да се издаде фактурата по ДДС?\nОбщото правило е, че при авансово плащане фактурата се издава в 5-дневен срок от авансовото плащане. В случаите, когато говорим за авансово плащане по вътрешнообщностна доставка, срокът е до 15-то число на месеца, следващ плащането.\nЗапазва ли се опцията за признаване на ДДС за разход на гориво когато се обслужват основните икономически дейности на една фирма?\nВ това отношение няма съществена промяна в режима по ДДС. Поначало бизнесът няма право за данъчен кредит за закупени леки автомобили, както и за разходите по тяхната експлоатация и поддръжка. Но е допуснато е изключение и вече е налице право на данъчен кредит за гориво и за всички други неща, необходими за поддръжката и експлоатацията на автомобилите, ако единствената дейност, за която се използва автомобилът, е някоя от изброените в закона дейности – транспортна, охранителна, таксиметрова, или ако съответният автомобил или съответното гориво и други материали се използват за по-нататъшна препродажба и това е основната дейност на фирмата, т.е. когато от нейна гледна точка това представляват стоки, с които тя търгува.\nКаква е схемата за финансов лизинг?\nВ схемата за финансов лизинг има много съществена промяна. При досегашния режим данъкът се начисляваше на всяка авансова вноска и накрая, когато се прехвърляше собствеността, окончателно се изчистваше сделката и се издаваше последна фактура. Сега това се променя. При финансовия лизинг вече данъчното събитие настъпва в момента, в който се предаде стоката на купувача, без значение, че не е прехвърлена собствеността. Това означава, че при договорите, в които има клауза, че собствеността се прехвърля с плащането на последната вноска, се начислява данък върху цялата стойност на съответната стока в момента на нейното предаване, независимо, че собствеността реално ще премине в края на лизинговия договор. Тук следва да се обърне внимание на заварените случаи. За лизинговите договори, сключени преди влизането в сила на новия закон за ДДС, тези сделки ще се обложат по стария режим, т.е. ще се обложи всяко плащане, а няма да се обложи цялата стойност на сделката в нейното начало. За тази цел компаниите, които са доставчици по такива сделки, трябва да подадат в началото на годината в НАП специален опис с така сключените лизингови договори. По договор, който не е включен в такъв опис, се счита, че възниква данъчно събитие на 1 януари 2007 г. и тази компания следва да начисли ДДС върху цялата стойност на съответната стока.\nВъзможни ли са проблеми при издаването на фактури от фирмите, които търгуват с транспортна техника или купуват такава на лизинг от Общността?\nНе смятам, че ще има проблеми. Наистина данъчното събитие се измества, настъпва по-рано, може би данъчната основа ще се получава наведнъж, а не на вноски, но от друга страна фирмите, които закупуват подобни стоки, в повечето случаи ще имат право на данъчен кредит и не би трябвало това да ги натоварва.\nЩе се признава ли ДДС за ползване на хотел и други разходи, които се правят по време на командировка на служителите на фирмите?\nВ закона за ДДС е предвидено, че за нощувките и за пътните ще се ползва данъчен кредит.\nКаква е промяната при идентификационните номера на фирмите, регистрирани по ДДС?\nИдентификационният номер е БУЛСТАТ-номерът с добавка BG пред него. Това е номерът, с който българските компании се идентифицират пред своите клиенти и доставчици от ЕС. Идентификационният номер влезе в сила от 01.01.2007 г. Всяко заинтересовано лице може да провери в Интернет дали дадена българска фирма е регистрирана по ДДС или не.\nКакви промени като цяло очаквате да настъпят в данъците, сега, след като сме член на ЕС?\nНе бих казал, че ще настъпят някакви грандиозни или кой знае какви промени. Промените са свързани най-вече с необходимостта от хармонизиране на данъчните закони с европейското законодателство. В Закона за корпоративното подоходно облагане те засягат три директиви.\nЕдната е за дивидентите. Според нея при определени условия, нямат да бъдат облагани дивидентите, които българските компании изплащат на своите дружества-майки, когато те са от държава-членка на ЕС и съответно, обратно - дивидентите, които български компании получават от ЕС, няма да бъдат облагани. Втората директива е за необлагане на лихвите и авторските и лицензионните възнаграждения, които се плащат между дъщерни дружества и дружества-майки, когато става дума за държави-членки на ЕС. Третата директива, която се смята за най-тежката и трудна за въвеждане директива, е за сливанията и вливанията. Тя предоставя определени облекчения или по-скоро отлагане на данъчните задължения, които произтичат от такива операции. И трите директиви са въведени много успешно в новия закон за корпоративното подоходно облагане. Надявам се, че няма да има проблеми за бизнеса да се запознае със съдържанието на новите разпоредби и да ги прилага коректно. Разбира се, това се отнася и за администрацията.\nПромяна при Закона за корпоративното подоходно облагане е, че когато се изплащат доходи на физически лица, които не са търговци, разходът ще се признава не при начисляването му счетоводно, а когато той действително бъде изплатен.\nЩо се отнася за Закона за облагане на доходите на физическите лица, следва да се отбележи същественото стесняване на кръга на патентното облагане – то вече ще се прилага само за физически лица, няма да се отнася за компании. Патентнте дейности в общи линии са запазени във вида, в който бяха преди. Другото в този закон е въвеждането на Директивата за спестяванията на ЕС – няма да се облагат доходите от спестявания на физически лица от други държави-членки. Но от друга страна в Данъчно-осигурителния процесуален кодекс предстои приемането на разпоредби, произтичащи от членството ни в ЕС, които постановяват, че НАП ще събира информация за лихвите, които получават физическите лица от другите страни-членки в България и ще обменя тази информация със съответните администрации в тези страни.\nМожем ли да кажем, че в ЕС бизнесът ще работи по-добре?\nСилно се надявам. Европейският съюз, както всички много добре знаем, е една огромна възможност, както за бизнеса, така и за обикновените хора – имаме 27 страни-членки, между които няма граници - стоки, хора, услуги, капитал се движат свободно, което създава наистина огромни възможности.


Летище Нант Интернешънъл\nОферти за налични хотели в Летище Нант Интернешънъл\n1 отзиваHôtel Oceania Nantes...Толкова ниска/о колкото251 BGN Escale Oceania Nantes...Толкова ниска/о колкото200 BGN B&B Hôtel Nantes Aéroport...Толкова ниска/о колкото Още райони в Нант\nЗабележителности в Летище Нант Интернешънъл Летища\nЛетище Нант Атлантик\nЛетище Нант Интернешънъл е най-посещаваната част в Нант. Слави се с едни от най-интересните забележителности в града, включително Летище Нант Атлантик. Осигурявайки уют и топлина, Летище Нант Интернешънъл е прекрасно място за релаксираща почивка след дългата работна седмица. Лесно ще намерите най-добрата оферти на уеб сайта на Agoda.com, който предлага евтини хотели в Летище Нант Интернешънъл, а също и в други части на Нант. Разгледайте пълния списък от хотели и намерете най-подходящото за Вас място. Прегледайте най-добрите хотелски оферти в Летище Нант Интернешънъл с единствено въвеждане на датите на престоя Ви в търсачката.\nОтличени хотели в Летище Нант Интернешънъл, Нант\nРайон: Летище Нант Интернешънъл\nУдобно проектиран като за бизнесмени така и за почиващи туристи, Hôtel Oceania Nantes е идеално...\nEscale Oceania Nantes, който се намира в Bouguenais, Бургуонес, е популярно място за туристи. Оттук...\nХотели в Летище Нант Интернешънъл: B&B Hôtel Nantes Aéroport\nИнтересни места в Летище Нант Интернешънъл: Летище Нант Атлантик


УЧЕНИК ИЗДИРВА СВОЯ СЪУЧЕНИЧКА ВЪВ ФЕЙСБУК | Sliveninfo\nмарт 22, 2018\tКоментари 0 sliveninfo\t3851 Прегледи\nУченик от Сливен издирва своя съученичка във Фейсбук.\n„Тя се казва Йоана Стоянова и учи в Пето училище. Няма я от 21.00 часа снощи, сряда“, заяви пред Sliveninfo Христо Христов, който е публикувал съобщението за издирване на момичето.\nПредишна ИНЖ. ПЛАМЕН ИВАНОВ ПОЗДРАВЯВА СЛУЖИТЕЛИТЕ НА "НАПОИТЕЛНИ СИСТЕМИ" ПО СЛУЧАЙ ПРОФЕСИОНАЛНИЯ ПРАЗНИК - 22 МАРТ - СВЕТОВЕН ДЕН НА ВОДАТА\nСледваща ОБЩИНА СЛИВЕН С БЛАГОДАРСТВЕН АДРЕС ЗА ПОДКРЕПА ПРИ СЪЗДАВАНЕ НА ГРАДИНКА ПРЕД ППМГ "ДОБРИ ЧИНТУЛОВ"


Още има място за преговори с Гърция - Nbox\nОще има място за преговори с Гърция\nЕК не бърза да къса връзката с южната ни съседка\nРъководителят на ЕК Жан-Клод Юнкер ще представи нови предложения за Гърция по-късно днес, обяви еврокомисарят по валутни и финансови въпроси Пиер Московиси пред френска радиостанция.\n"Място за преговори между кредиторите и Гърция все още има", каза още Московиси.\nДнес Юнкер ще даде пресконференция за ситуацията с южната ни съседка в Брюксел. "Юнкер ще отбележи бъдещата посока на движение и аз се надявам, че всички ще следват пътя на компромиса", заяви еврокомисарят.\nПо-рано Московиси заяви, че Атина е само на "няколко сантиметра" от споразумение с кредиторите си, но преговорите се провалиха след сензационното изявление на гръцкия премиер Алексис Ципрас за референдум на 5 юли.\nИзненадващото решение от ръководителя на гръцкото правителство втрещи европейските лидери само часове преди да изтече крайният срок за изплащането на дълговете към МВФ. Кредиторите отказаха да увеличат ликвидността за гръцките банки, които ще останат затворени от днес до 6 юли.


"Самсунг" бяха осъдени да платят още 290 млн. долара на "Епъл" за кражба на патенти - Свят - Дневник\n"Самсунг" бяха осъдени да платят още 290 млн. долара на "Епъл" за кражба на патенти\n08:52, 22 ное 13 , 4560\nApple's iPhone 5 (отгоре) и Samsung Galaxy S4\nЮжнокорейската компания "Самсунг Електроникс" беше осъдена от съд в Калифорния да изплати на съперничещата й "Епъл" обезщетение от 290 милиона долара за кражба на патенти, предадоха световните агенции. Сумата се прибавя към 600-те милиона присъдени по същата причина през март.\n"Самсунг" обжалва съдебното решение от март и ще обжалва и днешното, посочва "Асошиейтед прес". Трети съдебен процес е насрочен за март по иск, че в най-новите си продукти корейците също са копирани технологии на "Епъл", добавя АП.\nАмериканският съд отказа искането на Samsung за ново дело срещу Apple\n22:00, 25 яну 22 / Свят 99\n21:28, 25 яну 22 / Европа 48\npurple_rain 09:03, 22 ное 13 / Любопитно\nИнтересно за какви патенти става дума,да не би да е за правоъгълната форма на смартфона за която претендират о...\nБоби Колев 09:09, 22 ное 13 / Неутрално\nА бе те, че копират - копират. Ама че патентното право е цялото за изхвърляне също е факт.\nРейтинг: 3013 08:59, 22 ное 13 Неутрално\nЕпъл,колкото и да се опитват да удрят Самсунг под пояса,пак няма да успеят да спрат техния възход.Чисто пи просто Самсунг предлагат разнообразие от по-добри телефони,на по-добри цени.\nРейтинг: 583 09:02, 22 ное 13 Весело\nСамо българският съд бил еди-къф си, а ?\nРейтинг: 426 09:03, 22 ное 13 Любопитно\nИнтересно за какви патенти става дума,да не би да е за правоъгълната форма на смартфона за която претендират от Епъл?\nРейтинг: 1433 09:09, 22 ное 13 Неутрално\nА бе те, че копират - копират.\nАма че патентното право е цялото за изхвърляне също е факт.\nРейтинг: 426 09:11, 22 ное 13 Неутрално\nАко не бяха Епъл, Самсунг Галакси щеше да прилича на Блекбъри.\nРейтинг: 426 09:15, 22 ное 13 Неутрално\nФакт е, че Апъл създадоха смартфона както го знаем днес. Самсунг са единствено ценово конкурентни. Нищо друго.\nРейтинг: 628 09:18, 22 ное 13 Весело\nако ще им плащат в южнокорейски вонове - монети, наистина ще стане интересно\nРейтинг: 1427 09:20, 22 ное 13 Неутрално\nДо коментар [#6] от "mar_x":\nНавярно феновете ще кажете и какво точно е измислил свети Джобс. Истината е, че патентите на епъл са повече от измислени. Плод на малоумната система в щатите. А тези решения не случайно са на независимия калифорнийски съд.\nРейтинг: 567 09:24, 22 ное 13 Неутрално\nИ поради тази причина трябва на всички останали да се забрани да произвеждат смартфони. Та да могат Епъл да си шиткат устройствата по 3 бона. От това потребителите ще имат голяма полза.\nРейтинг: 636 09:26, 22 ное 13 Неутрално\nРеално първите масови смартфони, бяха не на Епъл, а на Нокия.\nРейтинг: 423 09:31, 22 ное 13 Неутрално\nДо коментар [ #6 ] от "mar_x":\nФакт е, че Апъл създадоха\nАбе Сони и Нокия имат и те какво да кажат по въпроса... Да не говорим за НР.\nРейтинг: 437 09:56, 22 ное 13 Неутрално\nПфт....те се съдят непрекъснато.\nНе виждам нещо ново.\n[quote#11:"Edge404"]Факт е, че Апъл създадоха\nМммм не. Факт е че Ай Би Ем създадоха първия смартфон.\nАпъл просто лъсват съществуващи неща, за да ги купуват тъпите американци (case and point - таблетите)\nРейтинг: 1565 10:04, 22 ное 13 Любопитно\nТолкова "експерти" по патентно право са се насъбрали в този форум - не е истина просто\nИ колко много емоции за това кой какво и как е направил с един "телефон"...\nНокия измислиха Communocator, ама никой реално не си го купи. Епъл направи джаджа която преобърна пазара. Самсунг, HTC и други се втурнаха да копират хардуера, Гоогле - софтуера. Преди това ФАКТ е че няма6е никакъв еквивалент с дори подобни качества, а С.Балмър си умря от смях кой би си купил такава джаджа за такава цена. Е "тъпите" потребители друго явно мислят...\nРейтинг: 1463 10:08, 22 ное 13 Неутрално\nВсъщност, за НТС не си прав. Реално почти всичко в смарфоните е измислено от тях, но те не разбраха как да извлекат изгода от това и да го популяризират. Епъл уцелиха точната комбинация, при това с точния подход към потребителя, което всъщност е и целта на всичко.\nРейтинг: 821 10:15, 22 ное 13 Неутрално\nСамият факт, че Епъл не са мръднали съществено в технологично отношение в последните 1 1/2 - 2 години, говори за техния евентуален залез.... Все някога зомбитата ще се усетят, че ги скубят за една и съща джаджа , напарфюмирана с различен аромат.\nРейтинг: 2396 10:16, 22 ное 13 Неутрално\nLike and sense... Вярно е!\nРейтинг: 374 10:17, 22 ное 13 Любопитно\nSony няма какво да кажат по въпроса.\nКолкото до останалите...\nERICSSON R380\nNOKIA Comunicator 9110\nApple iPhone\nМай нямат много общо?\nРейтинг: 1002 10:21, 22 ное 13 Весело\nДо коментар [#5] от "ggrigorov":\nдори още по-лошо, на някаква грозна имитация на Нокия Н90, старо БлекБъри и Палм. знаем си ги Самсунг. дай им на тях неизползвами технологии от бъдещето и кражби на идеи, патенти и дизайн...\nСамсунг трябва да бъдат само суровинен придатък на западните и американските компании или да си произвеждат собствените продукти за пазарите на Източна Азия. там хората са с различен манталитет и усет за дизайн и красота. там западните компании трудно могат да се наместят трайно, поне в момента, а източните компании се чувства в свои води.\nзатова е и толкова нормална картинката да видиш малко 1.5 китайче или корейче, което с малките кебапчести пръстчета джитка по 6-инчов екран на фаблет... то просто обича да се чувства нищожество на фона на голям телефон, таблет, пагода, правителствена сграда или Забранения Град\nРейтинг: 374 10:21, 22 ное 13 Любопитно\nДо коментар [#15] от "encor3":\nТо пък другите са се скъсали от иновации... Нали са много иновативни, както са тръгнали, следващите им смартфони ще се продават в комплект с ръчна количка.\nА и цените им съвсем не са ''народни''.\nРейтинг: 8 10:27, 22 ное 13 Неутрално\nВойната междуи тези две компании няма скоро да утихне\nРейтинг: 374 10:29, 22 ное 13 Неутрално\nДо коментар [#18] от "Rage Against":\nПомня как в края на 70-те и 80-те години работата на Самсунг я вършеха японците. Разликата е, че те си купуваха лицензите и като се захванеха с нещо, го подобряваха до съвършенство. Нямаха въображение, но като им дадяха идея, я доразвиваха перфектно. На горките корейци и ръцете са им вързани.\nРейтинг: 624 10:33, 22 ное 13 Неутрално\nПазарът на технологии е толкова динамичен, че дори в даден момент да си на недосегаем на върха, на другия ден може да бъдеш на тезгяха пред фалит (Нокия, Блекбъри).\nВ това отношение Самсунг и Гугъл имат значително предимство като са диверсифицирали значително бизнеса си и ако изостанат в телефоните, няма да умрат. Апъл не могат да си позволят лукса продуктите им да губят пазарен дял.\nРейтинг: 374 10:39, 22 ное 13 Неутрално\nДо коментар [#22] от "1i":\nКорейците в момента изживяват бума на Япония. Разликата е в качеството - японското стана нарицателно за съвършенство, а корейското е нарицателно за компромис...\nЛошото е, не се знае какъв ще е компромиса.\nРейтинг: 821 10:50, 22 ное 13 Неутрално\nДругите компании вече показват работещи прототипи на неща от сорта на огънати дисплей, спрей-батерия и т.н , докато Епъл чакат феновете си да им правят концептуални презентации за следващия айфон. И се получава недоразумението да гледаме клипчета на "следващия айфон" , който ще е прозрачен , холограмен и какво ли още не ....\nРейтинг: 636 10:58, 22 ное 13 Неутрално\nЕ за тва ли беше цялата патардия-за някви 290 млн.$..Че то това е малко над 1% от годишната печалба на Самсунг...\nРейтинг: 426 11:09, 22 ное 13 Неутрално\nВсичко това са глупости! Да съдиш някого за това, че си е сковал същия квадратен сандък какъвто и ти е глупост! Нима всички останали трябва да си сковават сандъци с друга форма??? Ако има крадени технологии и ноу-хау е друго и пак е под въпрос кой, какво краде в днешно време. Но поне в скандалите които съм чувал те просто се съдят за глупости и неща които никой не може да докаже. Самсунг от край време са сериозна компания със собствена развойна дейност в която хвърлят много средства. Самсунг са от малкото компании които могат да се похвалят с използването на собствено ноу-хау и разработки в продуктите си. А това кой, кого наподобява дали умишлено или случайно е нещо което не трябва да е работа на един съд. Приликите в продуктите на различни компании е логично да си приличат когато са достигнали вече връх в развитието си, а освен това се следва и някаква модна линия на съвремието... неестествено би било да се различават много! Затова казвам, че всичко това са глупости!\nРейтинг: 374 11:10, 22 ное 13 Любопитно\nДо коментар [#24] от "encor3":\nОгънат дисплей - дивотия. Особено последния патент на Самсунг. Нали се сещаш как се държи телефон (защото това е и телефон) без неактивна на допир зона, където да го хванеш? Или ще се продава в комплект със стоика за глава?!\nСпрей-батерията е също толкова безсмислена. Посоката е миниатюризация. Малки батерии с голям капацитет. А колкото до нови продукти от Apple - ще видим...\nРейтинг: 2396 11:21, 22 ное 13 Неутрално\nНеведнъж съм казвал, ако Гутенберг беше патентовал печатната машина, Ренесансът щеше да се случи поне сто години по-късно и още сто години по-бавно. Да се дават патенти за щяло и не щяло е непродуктивно. Гледам американците почнали да регистрират запазени търговски марки и отделни думи. Пък те като пр...нат, другите се нас..рат, с извинение.\nТоя спор Епъл го печелят в Америка, Самсунг общо взето, в Азия.\nРейтинг: 1002 11:24, 22 ное 13 Весело\nДо коментар [#21] от "LAZARIVS":\nте корейците могат и сега да се научат как да развиват до съвършенство идеите на запада. но при всичките им чаеболи (или както се казваха техните монополни-олигархически-холдинги), не мисля, че създават истинска конкуренция в Южна Корея. за сметка на това като цяло много добре се справят с конкуренцията в глобален мащаб. няма да отрека.\nно на корейците им липсва визията и въображението, което западняците имат по отношение на дизайн, лекота за използване на продукти и софтуер, и т.н. азиатците имат други предимства, но май тях ги свързвам по-скоро с неприятни и лицемерни и задкулистни трактовки на "изкуството на войната"...\nРейтинг: 531 12:15, 22 ное 13 Неутрално\nза сметка на това са адски работливи, работят и събота най-често. Вижте за колко време си плащат дълга към МВФ, включително с доброволни дарения. Не ги разбирам, но ги уважавам.\nРейтинг: 374 13:17, 22 ное 13 Неутрално\nВярно е, че са работливи. И китайците са. Ама и на двете нации им липсва визия и генериране на нови идеи.\nРейтинг: 531 14:35, 22 ное 13 Неутрално\nЕ сега, такива обобщения чак. В самата Корея технологиите са на страхотно ниво - имам приятели, които живеят там. Целият живот е друг - почти 0 социални придобивки, и вместо това да доведе до бедност, води до желание да се работи нон-стоп. Апъл-ерата минава според мен, пред Корея според мен предизвикателството е дали ще попадне в японския капан от началото на 90-те. Световен лидер са в много области, за които дори не подозираме, като корабоплаване или стомана.\nРейтинг: 479 17:38, 22 ное 13 Неутрално\nмда, щото пък точно им липсва въображение и визия, за това сега холивуд ще се счупи да прави римейкове на някои от култовите им хорър/трилър филми ...\n17:53, 22 ное 13\n18:57, 22 ное 13\n19:31, 22 ное 13\n19:34, 22 ное 13\nРейтинг: 1002 21:02, 22 ное 13 Весело\nДо коментар [#37] от "Kalin":\nвсички сме анонимници.\nгледай корейско хоръри и не търси внимание тук...\n21:13, 22 ное 13\n21:23, 22 ное 13


Условия за ползване и авторски права - Оцветяване с деца\nНякои от изображенията в Coloringwithkids.com са достъпни под публични лицензи за авторски права, включително:\nМатериали с лиценз Creative Commons Attribution-ShareAlike.(CC BY-SA) Разрешено е възпроизвеждането за търговска и лична употреба. Разпространението е разрешено с изключение на продажбата на материала в същия вид. Трябва да посочите името на автора, да предоставите връзка към страницата с материала и да посочите лиценза. Например, Плюшено мече от Името на автора (CC BY-SA 4.0). Посетете CreativeCommons за подробности относно този лиценз.\nМатериали с лиценз Creative Commons Признание-Некомерсиално-Споделяне на споделеното (CC BY-NC-SA). Възпроизвеждането и разпространението за лична и нетърговска употреба са разрешени. Посетете Подробности за този лиценз можете да намерите на сайта на CreativeCommons. Всички материали под лиценза Creative Commons Признание-Некомерсиално-Споделяне на споделеното са предназначени за или от\nМатериали с лиценз за обществено достояние. Това са изображения, които са обществено достояние. Разрешено е възпроизвеждането и разпространението им по всякакъв начин за лична и търговска употреба. Приписването на авторство с връзка към coloringwithkids.com не е задължително, но винаги е добре дошло.\nОстаналите лицензирани изображения в Coloringwithkids.com са обект на защита на авторското право.\nЗабранени употреби на изображения, защитени с авторски права. Вие НЕ можете да:\nда изтегляте лицензираните материали, освен в случаите на лична употреба.\nда предоставяте вторични лицензи, да разпространявате, да прехвърляте или да прехвърляте права върху Изображението(ята).\nда извършва обратно инженерство, декомпилиране, превод или разглобяване на която и да е част от Изображението(ята).\nДа премахнете всички авторски права, търговски марки или водни знаци от всяко място, където те се появяват върху Изображението(ята).\nда показвате Изображението(ята) в какъвто и да е цифров формат или за каквато и да е цифрова употреба с резолюция, по-голяма от 72 dpi, освен при редакционна работа или предварителен дизайн. Това ще се разглежда като опит за разпространение на Изображението(ята) в нарушение на настоящото споразумение.\nИзползване на Изображението(ята) или на която и да е част от него(тях) като част от търговска марка, марка за услуги или лого. Coloringwithkids.com или неговите лицензодатели запазват пълните права върху Изображението(ята), поради което не можете да установявате свои собствени права.\nИзползвайте изображението(ята), за да се конкурирате с Coloringwithkids.com.\nИзползване на изображението(ята) в продукт или услуга, като изображението(ята) може да се използва(т) отделно от продукт или услуга.\nда използвате изображенията като част от продукт в какъвто и да е електронен формат, предназначен за многократно разпространение или лицензиране, включително, без ограничение, шаблони, шаблони за уеб сайтове, софтуерни продукти, включително компютърни и/или видео игри и игрови конзоли, електронни поздравления и др.\nИзползване на изображението(ята) или препродажба на изображението(ята) за използване в мобилни или безжични устройства, включително, но не само, в мобилни телефони, портативни игрови конзоли, таблети и PDA. Такова използване подлежи на допълнителни лицензионни такси.\nда използвате Изображението(ята) по начин, който може да се счита за клеветнически, порнографски, неморален, неприличен или измамен, или незаконен, било то чрез физически промени в него, в съпоставка с придружаващ текст или изображения, или по друг начин.\nВсички търговски марки и символи в категориите/подкатегориите "Карикатури", "Аниме и манга", "Спорт", "Транспорт", "Истории и приказки" и други на Coloringwithkids.com са собственост на съответните им собственици и ние не претендираме за техните права.\nColoringwithkids.com зачита интелектуалната собственост на другите.\nАко смятате, че работата ви е била копирана по начин, който представлява нарушение на авторските права, моля, свържете се с нас на carolyn@coloringwithkids.com и ние незабавно ще я премахнем от нашия уебсайт и ще информираме за този проблем нашите лицензодатели.\nМожете да се свържете с някоя от страниците на Coloringwithkids.com, но не разрешаваме директни връзки към изображения.\nИзползването на този уебсайт означава, че се съгласявате със следните условия за ползване ("Условия за ползване"). Ако не сте съгласни с тези условия, трябва незабавно да напуснете този уебсайт ("Сайтът"), да не използвате файловете в него и/или да не се абонирате за тази услуга.\nТози Сайт е собственост, хостинг и се управлява от COLORINGWITHKIDS.\nТози Сайт съдържа изображения, защитени с авторски права (наричани общо "Съдържание"), които са собственост на COLORINGWITHKIDS.COM или на неговите лицензодатели. Ако Съдържанието на този Сайт не е достъпно под публични лицензи, е незаконно да дублирате, изтегляте или разпространявате Съдържанието от този Сайт, освен за лична употреба. Нямате право да използвате снимки или изображения на хора или идентифицируеми субекти по начин, който предполага одобряване или асоцииране на какъвто и да е продукт или услуга, или във връзка с порнографски или неморални материали.\nАко смятате, че съдържанието, което се появява на Сайта, представлява нарушение на авторските права на друга страна, моля, следвайте инструкциите по-горе и ни изпратете имейл на адрес carolyn@coloringwithkids.com.


The Hungry Lion (2017) - Японски филми - Eastern Spirit\nMay 17, 2019 in Японски филми\nThe Hungry Lion (飢えたライオン)\nСъщо така известен като: Ueta Raion\nПремиера: 27 Октомври 2017\nРежисьор: Takaomi Ogata\nUrara Matsubayashi като Hitomi Sugimoto\nAtomu Mizuishi като Hiroki Fujigawa\nMariko Tsutsui като Yuko Sugimoto\nTomomi Sugai като Misaki Kinoshita\nNanami Hidaka като Nanami Oda\nSakiko Kato като Moe Sasaki\nMiku Uehara като Asuka Sugimoto\nDaikichi Sugawara като Tetsuya Kondo\nToshimitsu Kokido като Tsuyoshi Hosono\nMakoto Shinada като Kohei Nishijima\nGaku Hosokawa като Atsushi Togawa\nРезюме: Учител в гимназията е арестуван заради сексуално отношение с непълнолетна, и притежаване на детска порнография. Така младата Hitomi Sugimoto (Urara Matsubayashi) се оказва в очите на бурята, подозирайки, че тя е момичето от негово видео. Но с разрастване на фалшиви новини и полуистини трагедия е на път да се случи…\nПозната история. И друг път сме гледали филми на тази тематика. За фалшивите слухове, които с течение на времето се превръщат в истина. За реакциите на хората. Тук е добавен интервюиращият похват за по-голяма достоверност. Изглежда много реалистично.\nКадрите стоят накъсани заради големите паузи между отделните сцени. Вероятно така е заложено, за да има по-силен ефект. Човек остава с впечатление за нещо недоизказано, но всъщност всичко е ясно. Аз до последно се надявах да реабилитират Хироки, но очевидно той е действал с останалите.\nДобро заглавие. Жалко за малкото екранно време на Атомчето.


I have a dream по турски - Мнения | Факти.БГ\n25 Януари, 2017 07:45 2 022 3\nПрезидентът може да се превърне в султан\nПоловин година след опита за военен преврат в Турция парламентът прокара черно на бяло дълго лелеяната и бленувана мисъл в главата на Реджеп Ердоган – завой към президентска република. Турският президент от дълго време насам желае да получи пълната власт в ръцете си, но до този момент не успяваше да събере нужната подкрепа.\nСлед неуспешния пуч – за организирането на който Анкара обвини Фетхуллах Гюлен – ръцете на управляващите вече са развързани. Направена бе първата решителна крачка към конституционна промяна. Партията на справедливостта и развитието (ПСР) получи парламентарна подкрепа от Партията на националното действие (ПНД). Следващият ход е допитване до народа.\nОпозиционните и западно ориентирани кръгове, желаещи секуларизъм, твърдо се противопоставят на конституционната промяна, твърдейки, че тя ще подкопае и без това митологичната свобода на изразяване в страната. След военния метеж хиляди попаднаха под ударите на закона. Университетски преподаватели и медици също не бяха подминати, а четвъртата власт получи звучен шамар от силовите структури.\nРеферендумът в южната ни съседка по въпрос, който ще промени политическия климат в страната за години напред, по всяка вероятност ще се проведе през месец април. Управляващите защитават тезата си с твърдението, че конституционната промяна ще заздрави политическата и икономическа ситуация. Техните противници са на мнение, че титлата президент ще се превърне в султан, което ще постави под въпрос демократичното бъдеще на републиката, чиито основи са положени от Мустафа Кемал Ататюрк през 1923 година.\nКаква власт ще получи обаче Реджеп Ердоган? На първо място ще има дисбаланс във властите. Членове на върховните съдилища ще бъдат назначавани директно с подписа на Ердоган, който ще стане шеф и на съдебната система. Президентът ще има властта директно да назначава и уволнява министри. Държавният глава ще бъде с мандат от пет години, а максимумът на позволените мандати ще е два. Ако настоящият мандат на Ердоган не се брои, то след конституционната промяна ще може да остане на власт (на теория) до 2029 година.\nКак ще се отразят промените на турската лира? Терористичните атентати, превратът и политическата несигурност удариха по лирата, а според анализаторката на финансовите пазари Ипек Йозкардескайа референдумът и евентуалното приемане на промените може да вкара страната в спирала на кризи, хаос и нестабилност.\nИнтересна ще е и ролята на вицепрезидента в Турция. Той ще застане начело на страната, ако президентът е в чужбина или няма възможност да управлява. Вицепрезидентът ще бъде назначаван директно от него, а парламентът няма да има глас. Депутатите не играят никаква роля в назначенията. Въпреки че парламентът ще може да сезира Върховния съд в случай на престъпления от страна на президента по време на мандата му, то няма да е в състояние да започне процедура по импийчмънт или да съкрати мандата му. Напротив – президентът ще може да разпуска парламента и да свиква нови избори.\nПрезидентското вето ще бъде непреодолимо. За да отмени ветото на държавния глава, парламентът ще се нуждае от абсолютно мнозинство. В момента се нуждае просто от мнозинство.\nИ тук възниква логичният въпрос - защо турският народ би дал безгранична власт в ръцете на един човек? Налице е и известно информационно затъмнение относно последиците от референдума. За западните страни, медии и общественост звучи нелогично, но в лицето на Ердоган турците виждат един харизматичен лидер. Голяма част тях виждат в него управник, който с твърда ръка и решителност може да извади страната от кризата. За голяма част от тях няма значение погазването на човешките права, а представата, че Турция е силна и единна.\nОпитът за военен преврат показа това. По улиците на страната излязоха хиляди, а политическите партии говореха в един глас. Турция без съмнение се нуждае от здраво управление, което да отстоява интересите на народа и геополитическите си позиции. Дали обаче конституционната промяна е ключът към по-доброто бъдеще, или е просто прах в очите на гледащите първосигнално. Ако Турция се превърне в президентска република, то това ще бъде край на Турция, каквато я познаваме в момента. Мечтата на Ататюрк за светска и съвременна Турция ще бъде погазена за сметка на желанието на Ердоган.\nЕвропа ще се превърне във все по-далечна и обетована земя за турците. Турция ще се приближи до модела на управление на страните от Близкия изток и ще се отдалечи от западните демокрации.\nЕрдоган има мечта и не трябва да бъде винен за нея. Всеки политик в даден момент желае да получи повече власт и да запише името си със златни букви в историята. В случая обаче мечтата на Ердоган е в пряк дуел с мечтата на Ататюрк.\nСлед няколко месеца Турция може да завие по трънлив път, който не се знае накъде води...\nТурция е завила към курс на един строг авторитаризъм. Това заяви пред Факти.бг главният редактор на „Заман България“ Мехмед ...\nНееднократно турският президент Реджеп Ердоган и неговият антураж са изразявали желание за промяна на действащата конституция в страната. Вече е ...\nРеферендумът в Турция за конституционните промени по всяка вероятност ще се проведе на 16 април тази година, съобщи „Дейли Сабах“, ...\n1 08:48 25.01.17\nДокато Ердоган е на власт, положението в Турция ще е такова\n2 11:08 29.01.17\nSvetut shte e po dobro myato za jiveene bez Turcia.Gledam gi fesovete i jenite im pingvini isEvropa-nahalni, nagli, mrusni, tupi.Rodeni vGermaniya, Holandiya, Franciya, obache sa si ot Anadola-gordo ivisoko djavkat na drozniya si ezik.Fayda ot tiya nikakva.9629\n3 20:52 10.02.17\nФайда никаква ама живеят в Европа


АГРА 2017 | Суммит Агро\nНовина 11 от 33\nСУММИТ АГРО С НОВИ РЕШЕНИЯ ЗА 2017 ГОДИНА\nС разширена продуктова листа и редица нови решения за борбата с вредители по културите се представи Суммит Агро на АГРА 2017.\nНови продукти за контрол на плевели в пшеницата са Флуростар 200 и Белуре-Т. Флуростар 200 е с активно вещество флуроксипир, известно с високата си ефикастност срещу лепка и поветица. Той е отличен партньор на хербицидите от групата на сулфонилуреите – Ергон ВГ, Ротер ВГ, Белуре-Т (при пшеница и ечемик) и Нишин 4 ОД / Даичи 4 ОД (при царевица).\nАкцент беше поставен върху новия почвен хербицид за контрол на плевели при царевица и рапица – Бисмарк КС (55 г/л кломазон + 275 г/л пендиметалин). Той е в иновативна формулация, специално разработена по технологията МикроПлюс, осигурявайки по-продължително освобождаване на активното вещество. Това го прави с подобрена селективност спрямо културата и висока ефикасност срещу плевелите. Серията от хербициди, разработени по тази технология, включва и Сиртаки (360 г/л кломазон). Той е много добро предложение за контрол на плевелите в ориз, тютюн, картофи и соя.\nПрез 2016 година пшеничени посеви бяха отлично опазени благодарение на фунгицида Комрад (200 г/л азоксистробин+80 г/л ципроконазол). От 2017 фирмата допълва листата си за борба с болести по житни култури с Тесоро 200 (250 г/л тебуконазол).\nСпециално внимание се отдели на технологията на микрогранулирани торове. За пета поредна година Микростар и Умостарт са еталон за качество. Суммит Агро предлага специална формулация за всяка култура. Компанията потвърждава репутацията си като иноватор и предлага нова технология на торене – Солустар. Това са течни фосфорни торове за приложение по време на сеитбата. Прецизността в храненето на корените е постигната в максимална степен, благодарение на течната формулация (100% усвояване на хранителните елементи). Солустар е изключително подходящ за региони, характерни със сухи условия.\nИ не на последно място компанията не забравя и биологичните производители с богато портфолио от торове и феромонови диспенсери за контрол на неприятели в овощни култури – Изомейт-OFM TT, Изомейт С, Гинко и Изомейт CLR.


Петков от Бородянка и Буча: Не е човешко да останем несъпричастни към такава трагедия – Военни новини и оръжия\nапр. 28, 2022 България, Военни новини, Украйна\n„Пълен ужас, мирни граждани стават мишени. Не е човешко да останем несъпричастни към такава трагедия“. Това заяви премиерът Кирил Петков при пристигането си в украинския град Бородянка, предаде NOVA.\nМалко по-късно делегацията посети и едно от гробищата в Буча. „Намираме се на място, където са погребани 97 души. При повечето от тях има следи от куршуми. За съжаление е имало жени и деца. Намираме се в квартал, който много прилича на софийски квартал с хубави къщи. Невероятно е да видим как един нормален град, с едно нормално население може след няколко дни война да има погребани 97 души зад една църква, която също е обстреляна”, заяви Петков.\nЗаместник-командирът на полка „Азов“: Русия похарчи над 1,1 милиарда долара за войната само в Мариупол /ВИДЕО/


Партия ДЕОС ще защитава позиция "да" на референдума - България - Дневник\n17:05, 27 авг 15 , 3354\nВиктор Лилов от ДЕОС\nТе ще трябва да съберат 2500 подписа, за да регистрират в Централната избирателна комисия (ЦИК) инициативен комитет. Срокът за подаване на документи е 14 септември.\n"Една от причините да създадем ДЕОС бе искането ни за много по-висока прозрачност и ефективност в администрацията на държавата и общините. От друга страна знаем, че въвеждането на електронно управление е добро средство за постигането на тази цел. Пред очите си имаме примера на Естония, където тя практически е реализирана", аргументират се от партията.\nИ добавят: "Гражданите на малката балтийска страна отдавна се наслаждават на удобствата на електронното управление, което включва и възможността за електронен вот." "Вярваме, че нашето общество заслужава не по-малко от това, поради което от самото начало подкрепяме електронизацията на управлението и най-вече на гражданското участие в него. Последното е възможно със средствата на електронното гласуване, поради което ще го подкрепим с позицията си "за" в информационно-разяснителната кампания преди референдума", приключва съобщението до медиите.\nТова е второто обявено намерение за сформирането на инициативен комитет "за" електронното гласуване. В сряда се разбра, че бившата тенисистката Мануела Малеева е оглавила инициативен комитет "Гласувай без граници", основан в подкрепа на въпроса в националното допитване.\nОт ДЕОС разпространиха и аргументи "за" електронното гласуване:\nНяма висене по опашки или търсене в списъци. Работи с натискането на няколко бутона.\n2. Защото е удобно\nА удобството, както е известно, ще мотивира повече хора да гласуват. В най-голяма степен това ще важи за онези, които не поддържат актуална адресна регистрация и не гласуват, защото не искат само за това да пътуват до родните си места.\n3. Защото дава повече възможности\nИ по този начин ще помогне както на онези български граждани в чужбина, които живеят далеч от българските дипломатически представителства или поради други организационни причини не успяват да гласуват, така и на тези у нас, които предпочитат да ходят за гъби в деня на вота.\n4. Защото допринася за разбирането на ролята на информационните технологии в нашия живот\nВсе повече хора ще обърнат по-голямо внимание на най-важното работно средство в следващите години и десетилетия - на компютъра с достъп до интернет. Това ще върви ръка за ръка с разбирането за повече информационна сигурност и редовна поддръжка, което от своя страна ще ограничава разпространението на вируси, червеи, спам и всякакви други компютърни зловредности.\n5. Защото е по-сигурно\nВсъщност и в момента гласуването е един вид електронно, тъй като резултатите от протоколите на секционните избирателни комисии (СИК) се въвеждат в компютрите на районните избирателни комисии (РИК). От последните няколко избора знаем, че протоколите и бюлетините от СИК се разнасят с чували до РИК, а понякога се губят или – противно на всички правила – биват изхвърляни до кофите за боклук. С истинско електронно гласуване ще си спестим това разнасяне и всички свързани с него проблеми на сигурността.\n6. Защото е по-евтино\nВ медиите можем да прочетем, че предстоящите избори щели да струват 51 милиона лева. Пари, които ние, данъкоплатците, ще платим. Разбира се, че на демокрацията не бива да се поставя ценови етикет, но електронното гласуване определено ще намали броя и състава на избирателните комисии, а с това дори в средносрочен план значително ще намали разходите за провеждане на избори или референдуми.\n8. Защото е по-демократично\nВеднъж с установени и отработени процеси, електронното гласуване носи всички предпоставки за още по-дейното и по-често участие на гражданите в управлението. Това е особено важно за вземане на решения на местно равнище, като например градоустройственото развитие на София.\n9. Защото ще създаде добавена стойност в България\nРазработването на софтуер е един от най-добре работещите икономически сектори у нас, а създаването на платформа за електронно гласуване и нейната техническа поддръжка ще бъде в полза на родните фирми. Разбира се, важно условие тук е системата да бъде с отворен код и под свободен лиценз, така че да гарантира както прозрачност и сигурност при отстраняването на грешки, така и бърза и лесна заменяемост на доставчика, в случай че не се справя добре с поставената му задача.\n½ Всичко по-нагоре е само началото\nИ ние сме готови да го поставим, за да може системата да заживее пълноценно и да бъде приета от нейните основни ползватели – гражданите. Предстои много работа, при която се нуждаем от твоята помощ. Бъди деен, включи се и ни помогни стъпка по стъпка да превърнем България в едно по-добро място за нас, нашите родители и нашите деца!\nАБВ ще издигне 180 кандидати за кметове\nДундурук 17:14, 27 авг 15 / Неутрално\nОф, тея бяха с оная велика идея за пенсионна реформа, дето искаха всяка година 50% от бюджетния излишък да се ...\nРейтинг: 3619 17:12, 27 авг 15 Весело\n300 и коя партия са тез.\nРейтинг: 450 17:14, 27 авг 15 Неутрално\nОф, тея бяха с оная велика идея за пенсионна реформа, дето искаха всяка година 50% от бюджетния излишък да се превежда в НОИ, където да се разиграва томбола с индивидуалните партиди и печелившите да им се прехвърлят партидите в техния ЧПФ. Някви нон-сенси.\nРейтинг: 1416 17:15, 27 авг 15 Неутрално\nКато знам какви хакери има по света, та и у нас, ми е трудно да повярвам, че и това не може да се изманипулира.\nРейтинг: 690 17:16, 27 авг 15 Неутрално\nХохохо... че то в цял свят има И електронно гласуване... И НИКЪДЕ не е имало реферетдум за този казус. Това не е или/или въпрос,а И въпрос. Ега ти българската идиотия да се прави допитване за такава недомислица..\nРейтинг: 402 17:17, 27 авг 15 Неутрално\nЗащо турците да могат да гласуват за това как ние да живеем в България!?\nЗащо всички които са в чужбина и дори не се връщат до тук да може да гласуват аз как да живея тук!?\nРейтинг: 690 17:21, 27 авг 15 Неутрално\nЗащо референдумът се прави с местни избори като ги оскъпява двойно с ненужните за този вид избори секции в чужбина? Това ли е "загрижеността" за държавните финанси?\nРейтинг: 1416 17:21, 27 авг 15 Неутрално\nДори още няма предположения как точно да се осъществи гласуването - говорим технически.\nАко не е с електронен подпис, аз мисля че е хакнато отвсякъде.\nТо и на електронния, не че не могат да му намерят майстора, ама е по-трудничко...\nРейтинг: 402 17:21, 27 авг 15 Неутрално\nЗабелязвате ли някаква разлика във коментар 5 и коментар 6?\nТова са хора които не са в България и ни диктуват как да живеем ние в държавата, в която те дори и не стъпват.\nАз съм ЗА електронното гласуване, но единствено и само ако се гласува от БГ IP адреси. Като се следи и трафика за проксита и тн. Максимум 4 гласа от IP.\nРейтинг: 690 17:25, 27 авг 15 Неутрално\nДо коментар [#9] от "bettber":\nТо тъй или иначе не ние решаваме каквото и да е.. Независимо дали от Брюксел, Вашингтон, Москна или Истанбул..\nРейтинг: 515 17:29, 27 авг 15 Неутрално\nЗадавам този въпрос от години. Хора, които са избрали да избягат от тук, губят правото си на мнение.\nРейтинг: 690 17:30, 27 авг 15 Неутрално\nТо електронното гласуване си е равносилно на явно.. Дори и да не манипулират гласът ти гарантирано ще изтече информацийка..\nРейтинг: 684 17:34, 27 авг 15 Неутрално\nДо коментар [#11] от "Jorg Ancrath #saveEurope":\nАми че заради българите в чужбина платежния ни баланс е ОК. Вижте колко са преводите им и колко чуждестранните инвестиции. Така че е добре да имат право да гласуват. А че ДЕОС са пълни аматьори спор няма. Бях забравил за пенсионните им предложения с томболата\nРейтинг: 458 17:47, 27 авг 15 Неутрално\nТова партия ли е? Аз значи съм три партии !!!\nРейтинг: 2075 18:32, 27 авг 15 Неутрално\nАз подкрепям правото на българите в чужбина да могат да гласуват за национални избори. Независимо дали са за постоянно или временно там. Затова подкрепям електронното гласуване.\nРейтинг: 8 19:30, 27 авг 15 Любопитно\nКакво мислите за провеждането на избори за ВОС успоредно с референдума, ако вообще сте чували за какво става въпрос. Ако не ето линк към темата:\nАко имате мнение споделете "ЗА" или "ПРОТИВ" обществените съвети сте?\nРейтинг: 2592 20:26, 27 авг 15 Неутрално\nДЕОС е единствената партия, която предлага осигуряването да става с индивидуални партиди. При положение, че цялото работещо население от 3 милиона е впрегнато да плаща по разходопокривен принцип пенсиите на 2 милиона е капан, изходът от който винаги ще търпи иронична критика.\nПо същия начин ДЕОС е единствената партия, която говори за сваляне на автомобилите от тротоарите. "Системните партии" са инструктирани да не засягат каквито и да било теми, които "засягат метафизичната връзка между софиянеца и неговия автомобил, защото могат да жегнат най-интимните кътчета на неговата душа в неподходящ предизборен момент"\nРейтинг: 402 20:39, 27 авг 15 Неутрално\nЗа електронно гласуване ,нее нужен референдум.\nВсичко това е популизъм , подкрепен от всички депутати в настоящия парламет...!!!\nРейтинг: 684 23:43, 27 авг 15 Неутрално\nТо хубаво, ама изведнъж ли да стане плащането в индивидуални партиди? А на сегашните 2 млн пенсионери пенсиите как? Дълг ли ще теглим или ще карат на хляб и вода?\nРейтинг: 2592 00:17, 28 авг 15 Неутрално\nДо коментар [#19] от "ok":\nИменно. Процесът ще отнеме десетилетия и затова беше предложението, групите прехвърлени лица да се определят всяка година на случаен принцип.\nА отдолу стои моят коментар, че това не е добра идея. Много по-добре е младежите, които тепърва излизат на пазара, да не влизат в преразпределителната система и да бъдат свободни граждани, които ще се осигуряват в частни фондове и вместо да ги гони НАП, да ги гонят застрахоавтелните агенти с офертите си.\nРейтинг: 1078 00:20, 28 авг 15 Любопитно\nИскам да знам отношението на въпросната партия към бежанската криза в Европа...!!!\nРейтинг: 2592 00:23, 28 авг 15 Неутрално\nАко за електронното гласуване има хакери, то за гласуването по пощата няма. Ще видим в дебатите, дали някоя партия ще каже "съмнява ни сигурността на данните, затова за гражданите на извън страната предлагаме гласуване по пощата"\nРейтинг: 2592 10:20, 28 авг 15 Неутрално\n[quote#21:"Ghost"]Искам да знам отношението на въпросната партия към бежанската криза в Европа...!!![/quote]\nНе смяташ ли, че бежанският проблем е един от списъка с популистките залъгалки? Както виждаш, Турция, Македония, Сърбия, Черна гора, Унгария са засегнати в много по-голяма степен от нас. Ние сме една транзитна държава, от която собственото население бяга през глава, какво остава имигранти да задържим.\nДругият подобен балон беше с руското ембарго. Врън-врън-врън за компенсации от Европа. Направиха първите разчети за някакъв компенсационен фонд и какво се оказа - Австрия с население колкото нас има спад в износа за Русия от 3 милиарда евро, Унгария и Чехия (1,5 пъти по-голямо население) - по 2 милиарда евро, при нас е 150 милиона евро. И дори пресметнато на глава от населението, и по БВП, и по двете заедно, пак се оказа, че ние сме релативно най-най-най малко засегнатата държава, така че чрез този фонд ние щеше да плащаме на другите държави.\nРейтинг: 470 10:24, 28 авг 15 Неутрално\nИдеята за електронното гласуване ще ги разбие партийте в сегашния им вариант на пух и прах!!!! Те за това със зъби и нокти ще се пазят!\nизключително добра идея - но с тези идиоти които се представят за политици /или по-скоро те са умни, но полулизма и привидното "задоволяване" на опияннения и ТЪП избирател надделява/ НЯМА как да стане! Изобщо не искам да се надявам на дръжавата - моя работодател ме осигурява както си е по закон! А има МНОГО и то ГОЛЕМИ работодатели които са почти на сиво, заплати се плащат по бозаджийски тефтери и част на карта, част на ръка, осигуровки в/у сумата по картата и т.н.\nРейтинг: 1078 10:24, 28 авг 15 Любопитно\n[quote#23:"cinik"]Не смяташ ли, че бежанският проблем е един от списъка с популистките залъгалки?[/quote]\nМисля, че бежанската криза не е "залъгалка", а нещо съвсем реално и сериозно, бъдещият ефект от което, никой не се осмелява да прогнозира, анализира и структурира...\nРейтинг: 2592 10:33, 28 авг 15 Неутрално\nНовото Преселение на народите е факт, само че забележи структурата. М.г. Германия има 200 000 имигранти извън ЕС от общо 800 000, а тя си дели половината поток с Великобритания.\nКакво значи това? Това значи, че на 1 африканец или азиатец имаме още 3 източно- и южноевропейци, които загърбват дългогодишните неразбории в собствените им държави и си решават проблема на цената на 1 година неудобства по преустройването.\nРейтинг: 2592 10:35, 28 авг 15 Неутрално\nДо коментар [#24] от "dj x2805":\nНямам такива прекомерни очаквания за електронното гласуване. Виж какво става с електронното известяване в ТР. От 300 000 фирми и 4-5 милиона собственици и съсобственици на имоти, досега са се регистрирали 3000 души. Преди беше 6 лева за 2 години, сега им го направиха безплатно и пак никой не се интересува.\nРейтинг: 2592 10:39, 28 авг 15 Неутрално\nЗа 15 години Испания увеличи населението си от 38 милиона на 42 милиона само чрез имиграция. Населението на Виена е 2/3 от не-австрийски етнос. Това са държави, където колелото стои готово и кой хамстер влиза да го върти е все едно.\nРейтинг: 2314 10:49, 28 авг 15 Неутрално\n[quote#17:"cinik"]о същия начин ДЕОС е единствената партия, която говори за сваляне на автомобилите от тротоарите. [/quote]\nНа по-предишните избори за кмет на София, кандидатът на РЗС дори лепеше стикери с форма на “стъпка”... Иначе осигуряването по индивидуални партиди не е панацея - съгласен съм че звучи справедливо... Особено при броя на пенсионерите у нас и застаряващата като цяло нация.\nСлед толкова години гласуване, започнах да се отнасям много резервирано към това, окето предлагат политиците преди избори! По отношение на електронното гласуване обаче съм твърдо ЗА. Най-вече заради т.8 от мотивите. Колкото повече хора гласуват, толкова по-добре!\nРейтинг: 2592 11:19, 28 авг 15 Неутрално\nУбеждаването е проточен във времето процес. Препоръчвам ти да гледаш цялостния контекст на нещата и дали има логическа взаимовръзка в тях. Измислените работи си личат от 5 километра. Ако някой тръгне да лепи стъпки по колите върху тротоарите, това не ми е достатъчно. Аз го правя от 10 години, що мен не ме изберете за кмет, хе-хе?\nВ ДЕОС няма нито един човек, който изобщо да се замисля по въпроса трябва ли да се паркира по тротоарите или не. В "системните партии" положението е коренно обратното. Там фактор са пиарите, кост-бенефит анализ в брой гласове, дали някой спонсор няма да се разсърди и чак когато сумират всичките фактори, теглят един тотал, от който резултатът е това, което виждаш. 5000 души поток към метростанцията прескачат всеки ден 10 трошки на входа. Защото там е бусът на Пацо Манивелата и Кирчу Чесъна, на които общинските съветници преотдават някакви бараки по 1000 лева месечен наем, пък самите те са ги взели чрез подставени лица на 80 лева. Или пък са сметнали, че майките с деца до 3 години в квартала са 150, а паркиращите по тротоарите за 750, затова сори бате, аъ сметката е есна, неъ кфоууу ъ си гуориме...\nРейтинг: 2314 12:01, 28 авг 15 Неутрално\n[quote#30:"cinik"]Аз го правя от 10 години, що мен не ме изберете за кмет, хе-хе? [/quote]\nАми кандидатирай се и ще преценя дали да те подкрепя!\nВероятността да гласувам за теб, е в порядък по-голяма, отнесена към тази да пусна вот за другите кандидати!\nПризнавам, че на предишните кметски избори подкрепих един “колега от форума”, който понастоящем помага на Лукарски!


Възможно ли е единодушно международно решение за Северна Корея? - По света и у нас - БНТ Новини\nПред организацията на Обединените нации американският президент Доналд Тръмп заяви, че ако трябва да защитава страната си или своите съюзници от режима в Пхенян, то САЩ не биха имали друг избор освен да унищожат Северна Корея. Речта му не беше аплодирана от всички членки на ООН, много лидери и експерти са категорични, че поведението на Тръмп е опасно.Провокациите на Ким Чен Ун обаче не престават, а реториката му се изостря и става все по-плашеща. Всички държави осъждат действията му - някой по-категорично, други по-предпазливо. Има ли обаче обща визия за разрешаване на конфликта?\nНа 3 септември Северна Корея проведе своя шести ядрен опит. От Пхенян твърдят, че са тествали водородна бомба, която може да бъде изстреляна с междуконтинентална балистична ракета. Две подобни ракети бяха пробно изстреляни от режима на Ким Чен Ун тази година. Засилването на пропагандата и опита за налагане на иначе слабата и изолирана комунистическа държава основателно будят притеснения сред международната общност. Следват нови санкции срещу режима в Пхенян, но тяхната ефективност честно е поставяна под съмнение. Могат ли все пак държавите да се обединят срещу заплахата Северна Корея?\nКитай е най-големият, а може би и единствен съюзник на изолираната страна. Над 80% от търговията на Северна Корея е с Китайската народна република, а двете държавни поддържат близки отношение още от началото на Корейската война през 1950 г. Договорът за приятелство между двете страни датира от 1961 година. Той задължава Китайската народна република да защити Северна Корея при вражеска атака.\nВъпреки това, отношенията между тях са сериозно охладнели в последните години, особено след като ръководството на КНДР е поето от Ким Чен Ун.\nМакар китайският посланик в САЩ Цуй Тянкай да отправи апел към администрацията на Тръмп да прекратят заплахите към Северна Корея и да се опитат да постигнат мирно решение на конфликта, преди няколко дни президентът Тръмп заяви, че е получил подкрепа от китайския лидер Си Дзинпин за оказване на по-сериозен натиск върху режима в Пхенян.\nСъюзът на съветските социалистически република и Китайската народно-демократична република поддържат близки отношения по време на Студената война. СССР субсидира Северна Корея години наред до времето на Горбачов и разпада на СССР. Под управление на Елцин Руската федерация продължава затопляне на отношенията си с Южна Корея и отдалечаване от КНДР. Откакто Путин е на власт отношенията между двете държави са студени, но със сигурност не и напълно замразени.\nРусия осъжда ядрените опити заедно с Организацията на обединените нации, но и сериозно критикува агресивния тон на американския президент Тръмп в момента. Малко след осъществяването на последния ядрен опит, Путин заяви, че допълнителни санкции върху Пхенян биха били безполезни, а конфронтацията може да доведе до глобална катастрофа.\nМежду Япония и Северна Корея официални дипломатически отношения не са изградени, а напрежението и ескалациите между тях не са рядкост. Само в рамките на няколко седмици Северна Корея изстреля две балистични ракети във водите на своята източна съседка. В статия, публикувано в “Ню Йорк Таймс” на 17 септември, японският премиер Шиндзо Абе призова международната общност да наложи тежки санкции и акцентира върху това, че дипломацията не е помагала преди, надали ще помогне и сега.\nГермания има посолство в Пхенян, което се помещава в сградата на бившето дипломатическо представителство на ГДР в страната. Въпреки това, официални посещения и срещи между севернокорейски и германски лидери след падането на Желязната завеса не е имало. Като реакция на ескалиращото напрежение между Северна Корея и международната общност, особено Съединените щати, канцлерът Меркел заяви, че Германия би влязла в роля на медиатор при едни евентуални преговори с режима на Ким Чен Ун.\nТя предложи решение аналогично на споразумението с Иран през 2015 г.. Тогава във Виена външните министри на петте постоянни членки на Съвета за сигурност на ООН, на Германия, Иран и Върховният представител на Европейския съюз се договориха близкоизточната страна да ограничи добива си на уран в замяна на поетапно сваляне на международното ембарго.\nНай-комплицирани са отношенията между двете съседни държави, поделящи си Корейския полуостров. Корея се разделя на Северна и Южна след края на Втората световна война през 1945 г., следва Корейската война в периода 1950-1953 година и неспиращо противопоставяне до ден днешен. Технически двете държави още са във военен конфликт - през 1953 година те сключват споразумение за разделяне на територията и връщане на заложниците, но мирен договор не е подписан и до днес, въпреки че са правени опити за това. През 2000 г. тогавашният президент на Южна Корея Ким Де Чун печели Нобелова награда, след като се среща с лидера на КНДР Ким Чен Ир. Продължилото впоследствие развиване на ядрената програма на Северна Корея слага край на опитите за “сдобряването” между двете държави.\nНовоизбраният президент на Южна Корея Мун Дже-Ин подкрепи речта на американския президент Доналд Тръмп, в която той заплаши съседната Корейска народно-демократична република с унищожение.\nКазусът със Северна Корея е особен. Докато Иран, с който канцлерът Меркел направи аналогия преди дни, е страна, която дори и в тежките години на международно ембарго не е губила своята ключова и влиятелна роля в региона, Северна Корея е икономическо, а и политическо джудже. Според доклад на ООН повече от 40% от 25-милионното населението е недохранено, а дори търговските партньори на страната, Китай и Русия, до голяма степен ограничават отношенията си с режима в Пхенян поради опасните размери, които достига пропагандата там.\nДокато от страна на Иран можеше да се очаква рационално поведение в преговорите с международната общност, то едно затопляне на отношенията със Запада заплашва Ким Чен Ун от моментална загуба на властта, която се крепи на пропагандни лъжи и манипулации, което на пръв поглед прави възможността за дипломатическо разрешаване на конфликта невъзможна. Алтернативата пък е ядрена война, която със сигурност никой разумен човек не си пожелава.


Азар е контузен, пропуска първите три кръга - Испания - Европейски футбол - Sportal.bg\n16 август 2019 | 15:17 - Обновена\nНай-скъпата покупка на Реал Мадрид това лято Еден Азар няма да играе в утрешния мач със Селта - първи официален за “белите” през този сезон. Белгийският халф е получил разтежение на левия крак по време на днешното занимание. Все още не е ясно какъв ще бъде периодът за възстановяване. Според испанските медии ще се лекува 3-4 седмици.\nЕден Азар Реал Мадрид Селта\nСега сме с силен състав. Не забравяйте опита който зидан има с тези играчи а и самите играчи. А и сто процента ще вземем един измежду Ериксен, Неймар или друг топ играч. Но злобните педераси като вас освен да хейтват друго не знаят. Страх ви е от РМ, и има защо.!! Рейтинг: 6 4\nРеал бяха страшни преди ВАР. Сега никой не ги бръсне за слива. Рейтинг: 3 1\nМалко на измислена контузия ми изглежда. Меси също е аут за Барса, така че тия коефициенти по 1.5 и 1.6 са доста особени. Рейтинг: 2 1\nХАХАХАХАХАХАХАХАХАХА тоя докато се върне и Реал пак ще са аут за титлата като всяка година ХАХАХАХААХХА Рейтинг: 5 5\nТи да мълчиш, защото с нищо не си допринесъл за международните успехи на Испания. Рейтинг: 1 0\nДо белите утки\nУспяхте да привлечете такъв голям играч, който ви се изплъзваше с години. Мълчете бе мърши. Азар е топ футболист. От БАРСА ФОРЕВЪР. Как може да сте такива неблагодарни утки, трябва ежедневно да си опъвате килимчето и да се молите на АОЕ и Флорентино Перез. Рейтинг: 3 1\nЗащо всичкkи фенове на барса, млади и стари, са слабоумни? Много интересен феномен, не мислите ли? И не, не съм фен на реал, бавноразвиващи полухора такива :Д:Д Рейтинг: 7 5\nВъв всяка фенска маса има такива индивиди! Няма как да правиш такива крайни заключения! Виж коментарите надолу и ще разбереш какво говоря! Това са нискоинтелигенти същества, които нямат никаква ценностна система и единствено всяват омраза! Те са рака на нашето общество и най-често се подвизават по нашите стадиони и РПУ-та... Аз се разграничавам от тях! Фен съм на Барселона. Рейтинг: 5 0\n100 милиона за Газар? А честито да ви е реал :Д:Д:Д:Д: Най-големите балъци на трансферния пазар хьгхахаьха Рейтинг: 1 15\n16 август 2019 | 18:06\nе добро число. Рейтинг: 2 3\nНовината не е чак толкова лоша. Този медиите искаха да го превърнат в новия Роналдо, но феновете не се хващаме на такава въдица. Едва 40 000 хиляди бяха на представянето му, при Роналдо стадиона беше пълен догоре. Много вода има да изтече докато се докаже и дори няма да се доближи до Роналдо. Рейтинг: 6 8\nКолко да тече, януари 2020 става на 29 години, като го гледам и в челси как се контузваше последно време и като му гледам и биреното шкембенце, тоя е свършил вече. 120 милиона ей така хвърлени на вятъра, единствено да продава фланелки. Рейтинг: 6 2\nГолямото продаване на фланелки. Мадридистите сме с отворени очи, тези медийни флашове няма да минат. Ако тренира, играе и се докаже, нека бъде, но да се опитват да го превърнат в новия Роналдо, това няма да стане. Рейтинг: 4 1\n16 август 2019 | 16:54\nТези момчета изкарват милиони на година, парите трябва да капят от някъде, и един от тези канали е турнета и контроли през лятото. Рейтинг: 4 2\nКилограмите си казват думата. Рейтинг: 2 5\nПоредна контузия на някоя звезда за началото на сезона... Крайно време е да се прекратят тия малоумни турнета в различни континенти, които нарушават подготовка на футболистите! Измислените маркетингови контроли също са голям проблем... Скоро ще почнат футболистите да умират по терените, но пустите пари са по-важни от здравето на играчите... Жалко за Азар и феновете на Реал! Колкото по-силни са Реал, толкова по-силни са и Барселона, чийто фен съм и аз. Рейтинг: 16 2\n16 август 2019 | 16:47\nНе си фен на Барса! Колкото по-силни са Барса толкова по-слаби са Ревал! Рейтинг: 3 13\nДете, не ми обяснявай на кой съм фен! Когато съм гледал Барселона с Роналдо и след това ужасния период с Ман Гаал, ти сигурно си ходел с биберон в уста! Рейтинг: 11 3\n16 август 2019 | 17:42\nТози "..." пише подобни коментари за всеки отбор само и само да му дават плюсчета. Вчера в другата статия писа, че е фен на Ливърпул, но се надявал Челси да са толкова силни през целия сезон. Много си жалък :Д Рейтинг: 3 5\n16 август 2019 | 17:47\nНика не е регистриран, че да го ползвам само аз, но откъде толкова мозък в главите ви! Аз не съм му пожелавам успехи, а да е здрав, защото Барселона ще победи Реал дори и да е здрав Азар! Преди всичко трябва да си човек, а след това фен! Рейтинг: 8 1\n16 август 2019 | 15:53\nПрекалил е със спрайта. Рейтинг: 7 2\nЕее Рейтинг: 5 2


Васко Василев Архиви -\nВаско Василев рисува Вивалди и AC/DC в НДК\nВъпреки че концертите на един от най-големите цигулари на световна сцена – българина Васко Василев, станаха традиционни у нас, интересът на публиката никога не стихва. Защото 48-годишното момче в смокинг и тениска винаги е различен, винаги изненадва и пълни душата ти с два часа щастие. В събота вечер той сътвори концерт, който се гледа със […]\nВаско Василев: Прекалено динамичният ми начин на живот е форма на социална мрежа\nВаско Василев е единственият български класически музикант със самостоятелен концерт в най-голямата зала у нас – Арена Армеец. На 29 февруари 2017 г. пред 12 000 фенове виртуозният цигулар изнесе един запомнящ се и незабравим спектакъл. Изключителен талант. Като малък е определян като „дете-чудо“. Днес, Васко Василев се нарежда сред най-успелите цигулари в света. Концертирал е в над […]\nВарна е първият град от националното турне на Васко Василев. На 5 ноември (понеделник) виртуозният цигулар ще излезе на сцената на Двореца на културата и спорта заедно с оркестъра на Кралската опера и музиканти от цял свят – Аржентина, Сингапур, Англия, Испания и разбира се, България. Другите градове от турнето на Васко Василев са Русе (6 […]\nВаско Василев: Част от репертоара ни е с дъх на море\nВарна е първият град от националното турне на Васко Василев. На 5 ноември виртуозният цигулар ще излезе на сцената на Двореца на културата и спорта заедно с оркестъра на Кралската опера и музиканти от цял свят – Аржентина, Сингапур, Англия, Испания и разбира се, България. “Щастлив съм, че турнето ни тази година започва от Варна. […]\nВаско Василев тръгва на национално турне\n5 концерта, 4 града и хиляди ценители на добрата музика – с тази статистика ще се отчете виртуоза Васко Василев след националното си турне, което стартира на 5 ноември във Варна. Най-младият концертмайстор на оркестъра към Кралската опера в Лондон ще зарадва на живо публиката и в Русе на 6 ноември, Пловдив на 8-ми и […]\nВаско Василев със 150-минути спектакъл в НДК, сред гостите – Лили Иванова\nПрочутият български цигулар направи 150-минутен спектакъл в зала 1 на НДК в неделя вечерта. Концертът бе разпродаден още преди два месеца. Пред публиката Васко Василев представи произведения на Вивалди, Албинони, Шостакович, Гершуин и Пиацола. Заедно с него на сцената бяха музиканти от всички точки на света – Франция, Япония, Великобритания, Сингапур, Италия и Аржентина. След […]\nВаско Василев с голям концерт в НДК, излиза с музиканти от 11 националности\nВаско Василев ще изнесе голям концерт на 10 декември в зала 1 на НДК. Световноизвестният цигулар ще излезе на сцената със солистите на „Ковънт Гардън“ и бенд от 11 души от различни националности – музиканти от Италия, Англия, Аржентина и Испания. Както винаги, най-младият концертмайстор на оркестъра към Кралската опера в Лондон ще разчита на […]\nВаско Василев свири с цигулки на над 600 години\nС две цигулки на обща възраст 616 години ще свири Васко Василев на концерта си в НДК на 10 декември. Едната от тях е класическа „Амати“ и той я носи със себе си навсякъде. Изплащал е стойността й в продължение на почти 20 години. Инструментите са най-скъпите вещи, които момчето-чудо от „Люлин“ притежава, и са […]


Кредит в евро или лева - EMPORIKI\nКредит в евро или лева\nВ живота не винаги всичко върви гладко както би ни се искало и често пъти финансовите ни възможности не могат да отговорят напълно на нуждите, възникнали внезапно. Тогава се замисляме да намерим решение чрез теглене на кредит. Следващият въпрос, който неизменно си задаваме, е в каква валута да бъде той. И така, дилемата е – кредит в евро или лева?\nНека разгледаме по-обстойно разликите и приликите.\nОбикновено тегленето на кредити в евро ни изкушава с това, че в този случай лихвата ще бъде по-малка. Да, това е така и евровите кредити действително се славят с по-ниските нива на лихвата, но в същото време такъв избор крие и своите неоспорими рискове. Особено, ако вашите доходи са във валута, различна от тази, в която възнамерявате да изтеглите заема.\nСпоред специалистите, най-доброто решение, което можете да вземете при теглене на паричен заем, е отпусната сума да бъде във валутата, в коя то вие получавате вашето трудово възнаграждение. Въпреки, че по отношение на дилемата кредит в евро или лева, може да се говори за един доста минимизиран риск, тъй като и двете валути притежават фиксиран курс, определен от наличието на валутния борд.\nВ случай на промяна на стойността на еврото обаче на световния пазар, това би могло в голяма степен да повлияе и на стойността на лева, което би се отразила неизменно и върху лихвата на вашия кредит. Освен това, ако сте решили да използвате кредит в чужда валута, не пропускайте да предвидите и допълнителните разходи, които ще възникнат при обмяната на двете валути. Често пъти те убягват от полезрението на кредитоискателя.\nЗатова е необходимо едно щателно сравнение на офертите, които сте получили от съответните финансови институции за теглене на кредит в лева и евро. Съпоставянето на общата сума на лихвените разходи, като се вземе предвид разбира се целия срок на изплащане на заема, може да ви даде повече яснота и да ви насочи към правилното решение.


Античността и морето през погледа на Михалис Гарудис във Варна (СНИМКИ) | chernomore.bg\nСамостоятелна изложба на големия български художник с гръцки произход подреди галерия „Графит“\nПубликувана: 14\tNov 2019 | 13:08\nИнтересна среща с изкуството предлага галерия „Графит“ на варненци с картините на Михалис Гарудис. Темата е антични мотиви и морски свят, представена чрез 22 творби на българския художник с гръцки произход. Всяка картина на големия майстор е изпълнена със символика и носи своя специфичен заряд.\n„По цял ден съм край морето в Халкидики и добавям детайли към картините, с които да покажа, че това е едно древно море и една древна страна. Винаги в картините ми присъстват естествени материали, такъв ми е стилът - един прекален реализъм. Вдигам нещо, което видя на земята и го слагам на платното. Истинските предмети, които изхвърля морето, продължавам да ги рисувам и така карам зрителя да спре да види кое е истинско и кое нарисувано.“ Това сподели за Медийна група „Черно море“ авторът на шедьоврите.\n„По софийските павета си търся отминалата младост – казва той – Тръгнах от София, стигнах до Солун, но никога не можах да се отскубна от едното място и да се присадя на другото”.\nВсеки, който иска да се докосне до изкуството на Михалис Гарудис може да направи това в галерия „Графит“ от 14 ноември до 2 декември. Откриването на изложбата е днес от 18:30 ч.


Ангела Меркел: Сърцата ни са пълни с печал | Клуб 'Z'\nКато най-голяма сила на Германия канцлерката посочи съпричастността\n“Всички ние, но предимно хората в Мюнхен, преживяхме една вечер и нощ на ужаса. Всички още сме под впечатленията на снимките и репортажите на очевидци.”\nТака започна изявлението си Ангела Меркел пред журналисти и камери в канцлерството по повод вчерашната трагедия в баварската столица.\nПокрусена тя припомни, че живота си са загубили 9 души, които в петъчната вечер са пазарували или пък са искали да хапнат нещо в заведение за бързо хрванене.\nКакто е известно, първите изстрели проехтяха пред “Макдоналдс”, в непоследсвена близост до търговския център “Олимпия”.\n“Според известното досега тези хора са били поразени от куршумите на един единствен престъпник”, припомни канцлерката.\nТя обяви, че в момента федералният вътрешен министър Томас де Мезиер колегите му от провинциите и ръководителите на службите за сигурност се информират относно хода на разследването.\n“Томас де Мезиер поддържа тесен контакт с баварския вътрешен министър Йоахим Херман, както и аз с баварския премиер Хорст Зеехофер”, съобщи Меркел.\nИ подчерта, че от самото начало баварските служби са работили тясно и ефективно с федералните: “Благодаря им от името на федералното правителство”.\n“Всички ние, това го казвам от името на федералното правителство, тъгуваме с препълнени от печал сърца за онези, които никога повече няма да се върнат при семействата си. На семействата, на родителите и децата, за които днес всичко изглежда пусто и безсмислено, им казвам лично, но и от името на много, много хора в Германия: “Ние споделяме болката ви. Мислим за вас. Страдаме заедно с вас”, каза още Меркел.\nПосле добави: “Мислите ни са и при многото ранени. Дано да оздравеят бързо и напълно. Те ще получат всякаква подкрепа, от която се нуждаят. Трудно можеш да понесеш една такава вечер, една подобна нощ. Това е така за всеки от нас.”\nКанцлерката посочи, че за всички е трудно да понесат случилото се и през последните дни. Тя припомни атентата в Ница на 14 юли, когато загинаха 84 души, както и жестокото нападение в понеделник с брадва във влак в баварския град Вюрцбург.\n“Продължават да се разследват точните подбуди и мотиви на този младеж, който преди година е пристигнал като бежанец в Германия и се е радикализирал”, каза Меркел за драмата във влака и продължи със случилото се вчера.\nМестата на ударите винаги били така подбирани, че всеки от нас би могъл да е там. Сега било естествено всеки, който се намира сред множество, да се чувства притеснен и да се запита дали е гарантирана сигурността му.\n“Какво може да ни даде увереност в такива моменти? На първо място ще посоча нашите сили за сигурност. Полицията в Мюнхен, цялата баварска полиция с подкрепата на федералната полиция снощи и през нощта работиха изключително професионално. В продължение на часове на неизвестност те гарантираха сигурността на един милионен град. Те трезво обменяха информация, бяха и продължават да бъдат в най-добрия смисъл на думата защитници и помощници на гражданите. Те дават всичко от себе си, както това правят и спасителните екипи”, похвали ги Меркел.\nТя благодари и на гражданите на Мюнхен: “Те съблюдаваха указанията на полицията, сплотиха се, отвориха жилищата си за непознати, които не можеха да се приберат у дома. Така те показаха как живеем съвместно в едно свободно и хуманно общество. Нашата най-голяма сила е в тази свобода и съпричастност.”\nКанцлерката припомни и фактите известни от медиите – в Берлин са получени много послания от чужбина – правителства и личности от много държави уверили германците, че мислят за тях, че са на страната им и ако е необходимо, са готови да предложат помощ.\n“Добре е да знаеш, че такава солидарност има и сред народите и че имаме много приятели в битката срещу насилието и тероризма”, посочи Меркел и се зарече: “Ние ще разберем какво точно стои зад акта в Мюнхен. Няма да се примирим и докато не узнаем с точност как се е радикализирал престъпникът от Вюрцбург. Държавата и нейните служби за сигурност ще продължат да правят всичко възможно, за да гарантират сигурността и свободата на всички хора в Германия.”\nстрелба, Атака, атентат, Германия, пресконференция, Мюнхен, убити, стрелец, мол, жертви, нападател, Анкела Меркел\nPermalink Submitted by Анонимен on Sat, 07/23/2016 - 17:16\nКато най-голяма сила на Германия канцлерката посочи съпричастността! Добре е да го запомним!\nПродължавай да ги каниш и продължавай да се чудиш, и докато правиш това невинни европейци ще загиват. Сигурността на държавата и живота на гражданите трябва да бъде поставен пред демокрацията, с която се извиняват толкова много невинни жертви и глупоста на управляващите!\nPermalink Submitted by Анонимен on Sat, 07/23/2016 - 19:12\nНека помислим за убиеца. Може да му е било трудно с тия хиляда евро на месец да живее. Може да е бил латентен хомосекуалист и не е могъл да се изяви в иранското си семейство. Може пък да е бил злояд вегън, който са били като дете да яде дюнери. Нормално е да ги застреля, кво .. не ли?


Клеветата - Роза Вентрела - 📕 книга - store.bg\nКниги Художествена литература Преводни романи и разкази ... Клеветата - Роза Вентрела\nСело в Южна Италия през 40-те и 50-те години на миналото столетие, белязани от войната и от борбата на селяните за права върху земите. Две сестри - едната свенлива и заекваща, другата прелестна и устремена към цветен и пищен живот. Майка, която отдава тялото си на един благородник, за да спаси своята челяд от глад. Баща, поборник за справедливост. Съдбините на едно семейство през погледа на по-голямата дъщеря като малко момиче, девойка и зряла жена.\nНа този бурен фон е разгърнат дълбоко човешки, изповеден роман "в женски род", който докосва и вълнува. С чувствителни сетива за социалното разслоение в обществото, с впечатляващ усет за детайлите в бита и нюансите във взаимоотношенията, Роза Вентрела преплита житейски драми, в които водят битка доброто и злото, бялото и черното, поривът за правда и жестокостта, срамът и клеветата, мечтите и горчивата орис, любовта и мерзостта.\nИ читателят потъва в свят с тръпчивия мирис и менливия пейзаж на италианския Юг, населен с легенди, със светци и демони, с магьосници и зли езици, свят, в който "големият изяжда малкия", красотата е наказание, а измяната на потеклото струва живот.\n"Земите на Арнео, 1979 г.\nОт сестра си помня тюла на булчинската рокля, щастието ѝ, когато се чувстваше кралица в своето кралство от вещи и погледи, помня гласа, с който викаше от уличката името на майка ми, наподобяващ пискливо и леко накъсано свистене. Понякога я сънувам нощем, усещам я. Тичам подир ехото на далечен сън, който ме отвежда чак до земите на детството ми - обширна пустош, осеяна с храсталаци, която ни заобикаляше докъдето поглед стигаше, цялата в трънливи възвишения като безкрайно стадо биволи. После, ненадейно, гласът на сестра ми изчезва и аз се хвърлям в празнотата на нощта. Грабвам от нощното шкафче снимката, на която сме заедно - аз, Анджелина, мама и татко. Усмихвам се пред войнствения поглед на баща си и красотата на майка си. Спомням си студените ветровити вечери, когато двете с Анджелина събувахме обувките и дебелите чорапи пред запаления огън, за да обгърнем краката си с ръце. В тези моменти усещам, че сграбчвам неочаквано и необяснимо щастие, което не може да се сравни с нищо и което е останало непокътнато някъде дълбоко.\nСпомням си тесните улички с варовикови плочи в Копертино. Дори светлината не проникваше в онези окаяни, криволичещи улици. Помня и къщите, които бяха толкова близо една до друга, че жените сутрин си разменяха по някоя добра дума, подушваха на обяд ароматния сос на съседката отсреща или простираха чаршафи на въжета, опънати от едната до другата сграда. По-нататък се виждаха трънливите полета, горите от каменен дъб, хълмовете, отрупани с къпини. Легендите за върколаци и вещици, които живеели по тези безлюдни места, обикаляха кварталите и се носеха над варовиковите плочи като стриксовете през Средновековието. През зимата влизаха в домовете с течението под вратите, увиваха се около глезените на децата като смехове на зли духчета. Баба Асунта носеше мен и Анджелина на ръце, докато мама разбъркваше зеленчуците в тенджерата. И разказът оживяваше. Като успокоително, като наркотик, като сладка и топла течност с вкус на ликьор, която проникваше под кожата ни. Анджелина непрестанно прекъсваше монотонния говор на баба. Неуместни въпроси, дръзко изражение, звучно цъкане с език, залепващ за небцето, ако беше разочарована от нещо. Аз си записвах всичко. Отбелязвах всяка подробност.\nПоследните думи, които отправих към сестра си, произнесох отдалече, прошепнах ги само на себе си. Ала последния поглед впих в безжизненото ѝ тяло, в белотата на ръцете ѝ, в кожата, която изглеждаше подпухнала и отпусната. Изследвах по плътта ѝ следите от всички действия, които вече нямаше да извършва, драскотините по глезените, маникюра ѝ, дългите и тънки пръсти на краката. Винаги съм смятала ходилата ѝ за грозни. Бяха твърде тесни, с несъразмерно издължени пръсти, а палецът, за разлика от останалите, беше плосък и дебел. Може би просто се опитвах да открия достатъчно очевидни недостатъци, за да залича това привидно съвършенство. Преброих секундите, в които се вглеждах в безжизнените ѝ нозе. Двайсет и две. Колкото годините, които бе живяла. С натежали от сълзи очи наблюдавах цялото ѝ тяло. Единият крак изправен, с вдървени и обездвижени пръсти, а другият - леко свит, като в изкривена поза.\n– И откъде ще започнеш? - пита ме баща ми.\n– От клеветата - отговарям му.\nОттам трябва да започна. От момента, в който тя се промъкна в живота ни."\nЗа да оцениш книгата "Клеветата", избери цифрата отговаряща на твоята оценка по десетобалната система:\nИзползваните в представянето на книга "Клеветата - Роза Вентрела" текстови, графични и други материали са собственост на носителите на авторските им права.


Спомени от соца: Остров Света Анастасия в 10 снимки отпреди 30 години\n08 Май 2017, 11:02\nВ България островите се броят на пръсти. Най-известните в Черно море са три – Света Анастасия, Змийският остров и Свети Иван край Созопол. Само първият е обитаем.\nСравнително обитаем… Намира се на 6,5 км югоизточно от Бургас, между нос Света Анастасия и нос Атия. Островът е изграден от вулканични скали, висок е 12 метра, площта му е 0,01 кв.км.Още преди 1500 години островът е бил гръцки. На него имало женски манастир „Света Анастасия“, пише socbg.com.\nПрез 1923 година го превръщат в затвор. В историята е документирано едно епично бягство на осъдените с лодки. След Деветоюнския преврат от 1923 година, занемареният островен манастир се превръща в удобно място за изолация на политически опоненти на правителството на Александър Цанков. Така през втората половина на 1923 година на острова са затворени 132 комунисти и земеделци. Трудната поддръжка на островния затвор принуждава правителството да прехвърли затворниците в бургаския полицейски участък, а една част от тях са освободени. След атентата в софийската църква Света Неделя през април 1925 година, островът отново е превърнат в затвор, като само в четири от килиите са затворени 90 арестанта. На 29 юли 43 от тях успяват да избягат с две гребни лодки до нос Чукаля, откъдето се скрили в Странджа планина. Със съветска помощ избягалите успяват през Истанбул да стигнат Одеса. Голяма част от избягалите комунисти, сред тях и секретарят на бургаския окръжен комитет на БКП Теохар Бакърджиев, стават жертва на сталинистките репресии през 30-те години.\nПосле идва социализмът и островът губи функцията си на затвор, плюс името си. Кръщават го по руски тертип. По онова време Болшевик изживява апогея си като туристическа атракция. Всяка година се организират преплувания на четирите километра от брега. Пионерчета от Бургас ходят на екскурзии до островчето, където има организирана музейна сбирка, отразяваща живота и делото на избягалите комунисти. След 1990 г. е изоставен.\nДнес островът е на път да изживее своя втори туристически разцвет. На острова вече работят музеят, триизмерната изложба и ресторантчето за оригинални бургаски рецепти за риба и морски дарове. Има възможност за преспиване в хотелски стаи и два апартамента. Билетът в двете посоки е 9 лева, пътешествието дотам е около 30 минути.


Значението на последващи грижи за Bariatric хирургия >> Bariatric хирургия\nЗначението на последващи грижи за Bariatric хирургия\nBariatric хирургия се използва за намаляване на приема на храна при пациенти прекомерно наднормено тегло или затлъстяване . Това е алтернативен метод за намаляване на теглото , използвани при конвенционалните диетични програми са се провалили. Предимства на хирургия\nBariatric операция е полезна в подпомагането на лица отслабнете бързо , като по този начин намаляване на здравословните проблеми , свързани със затлъстяването като диабет , хипертония и сърдечно-съдови заболявания .\nType на последващи грижи\nСлед бариатрични операция , пациентите трябва да се срещне с психолог и членовете на техните хирургически екип до четири пъти по време на първата година след процедурата. Тези срещи осигуряват на пациента се развива без усложнения или други здравословни проблеми.\nСледваща статия:Как да Отпийте през сламка След Bariatric хирургия\nПредишен текст на чл:Как да спра да ям Преди Bariatric хирургия\nКак да спра да ям Преди Bariatric хирургия\nКак да изберем бариатрични протеинови шейкове\nКак да се провери пейсмейкър\nЗастраховка Квалификация за Bariatric хирургия\nУсложнения на Bariatric хирургия\nПсихологически промени след Отслабване хирургия\nКакво е успехът на стомаха байпас


Канбера дава 1,2 млрд. евро за възстановяване след стихията | Околна среда | АГРО.БГ\nAgro.bg 08 January 2020, 15:13\nЩетите в засегнатите от огнената стихия региони са огромни\nДва милиарда австралийски долара, или близо милиард и 300 милиона евро, ще предостави правителството в Канбера за възстановяване на щетите, предизвикани от горските пожари в Австралия. Това обяви министър-председателят Скот Морисън.\nС предоставянето на средствата Морисън нарушава едно от най-важните си предизборни обещания – да постигне бюджетен излишък. Вместо това парите ще се влеят в създадената преди дни "Национална агенция за възстановяване след горски пожари", която трябва през следващите две години да ги разпредели.\n"Бюджетният излишък вече не ме интересува, сега искам да кажа на населението на Австралия, че ще поемем всички разноски", каза министър-председателят, който в миналото е заемал и поста на финансов министър. Според експерти пожарите ще намалят брутния вътрешен продукт на страната с до 13 милиарда долара и така за пръв път от 27 години насам Австралия ще изпадне в рецесия.\nВсе още не е ясно откъде ще дойдат обещаните от правителството 2 милиарда.\n"Не бива средният австралиец да плаща, докато производителите на въглища и петрол остават ненаказани", настояват местни природозащитници. Според тях има тясна връзка между климатичните промени, ускорени от употребата на фосилни горива, и пожарите.\nЩетите в засегнатите от огнената стихия региони са огромни. Само в щата Виктория те се изчисляват на няколко стотин милиона долара, най-вече за пътища, мостове и обществени сгради.\nПланът на правителството предвижда първите средства в размер на половин милиард долара да се изплатят още в рамките на тази фискална година, която свършва на 30 юни. Останалите пари ще бъдат раздадени през следващите 18 месеца.\nЕтикети Канбера, пожар, Австралия, помощ, щети


Автор: Екип Ruse24.bg 17:48 / 30.01.2022 Коментари (0) 349\nПрез първия състезателен уикенд от 7 до 12 юни "лъвовете" ще играят на турнира в Отава (Канада), където последователно ще примерят сили със сръбската "репрезентация", Германия, домакините от Канада и световния шампион Полша.\nСлед това България ще бъде домакин на турнира между 21 и 26 юни в София. В "Арена Армеец" българите ще излязат първо срещу Иран, след това срещу Австралия и САЩ, за да завършат с мач срещу Бразилия.\nВ последната състезателна седмица България ще пътува за мачовете в Кемерово (Русия) между 5 и 10 юли. Там "трикольорите" ще спорят съответно срещу Нидерландия, европейския шампион Италия, домакините и олимпийски вицешампиони от Русия и Словения. Точната програма на мачовете по дни и с начални часове ще стане ясна по-късно.\nЛигата на нациите през 2022 година се завръща под новия динамичен формат, обявен през август миналата година, в който отборите се състезават в групи от осем отбора по време на предварителната фаза.\nВсеки отбор ще играе по 12 мача през трите седмици от груповата фаза. Осемте тима ще имат по четири мача всеки в продължение на шест дни на надпреварата (от вторник до неделя).\nПрограма на мачовете на България в Лигата на нациите 2022:\nУикенд 1 (7-12 юни в Отава, Канада)\nУикенд 2 (21-26 юни в София)\nУикенд 3 (5-10 юли в Кемерово)\nБългария - Нидерландия